OzLabs/hebrew-wiki-articles huggingface dataset:
וורן גרסט

וורן גרסט (באנגלית: Warren Garst; ) היה פוליטיקאי אמריקאי מאיווה, איש המפלגה הרפובליקנית, שכיהן כחבר הסנאט המדינתי, כסגן מושל המדינה וכמושל איווה ה-19.
==ביוגרפיה==
וורן גרסט נולד בדייטון, אוהיו<ref></ref> כבנם של דר' מייקל גרסט ושל מרי לואיז מוריסון. כשהיה בן שמונה עברה משפחתו לשמפיין, אילינוי. כשהיה בן 19 הוא עבר לאיווה כדי להתחיל שם בקריירה עסקית. יחד עם אחיו הוא הגיע לעיר קון רפידס כדי לפתוח שם חנות כלבו. מאוחר יותר הוא היה שותף לייסוד בנק החסכונות של קון רפידס.

ב-1878 נשא גרסט לאישה את אליזבת ג'ונסון, ולזוג נולדה ילדה אחת. אליזבת נפטרה ב-1881, וב-1889 נישא גרסט בשנית לקלרה הארייט קלארק, ולשניים נולדו בן ובת.

גרסט החל את הקריירה הפוליטית שלו כאשר הוא נבחר כחבר הסנאט של איווה. בסנאט כיהן גרסט בשנים 1894–1906. ב-1906 הוא נבחר כסגן מושל המדינה. כאשר נבחר מושל איווה, אלברט קאמינס ל, הושבע גרסט במקומו כמושל איווה ה-19. במהלך תקופת כהונתו הקצרה כמושל הוא המשיך במדיניות ממשלו של קאמינס. גורמים רבים דחקו בגרסט להתמודד בבחירות על כהונה מלאה כמושל, אך בבחירות המקדימות של המפלגה הרפובליקנית ב-1910 הוא הפסיד למבקר המדינה של איווה בריל קרול, שגרף 49 אחוזים של הקולות מול 35 אחוזים של הקולות של גרסט.

וורן גרסט נפטר ב-5 באוקטובר 1924 באיווה סיטי, ונטמן בבית הקברות גלנדייל שבדה מוין.

==קישורים חיצוניים==
* [http://uipress.lib.uiowa.edu/bdi/DetailsPage.aspx?id=137 וורן גרסט] במילון הביוגרפי של איווה 
* [http://sites.rootsweb.com/~iabiog/iastbios/ia1915/ia1915-g.htm Iowa: Its History and Its Foremost Citizens - 1915 - G]
* 

==הערות שוליים==

קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי איווה
קטגוריה:חברי האספה הכללית של איווה
קטגוריה:אנשי עסקים אמריקאים
קטגוריה:אמריקאים שנולדו ב-1850
קטגוריה:אמריקאים שנפטרו ב-1924
גנרל חיל טייסי הקרב

גנרל חיל טייסי הקרב (בגרמנית: General der Flieger) היה גנרל חיל של הלופטוואפה בגרמניה הנאצית. עד סוף מלחמת העולם השנייה ב-1945, דרגת גנרל מסוימת זו הייתה ברמת שלושה כוכבים (OF-8), שווה ערך ללוטננט גנרל אמריקאי.

דרגות "גנרל חיל" של הלופטוואפה היו ב-1945:

* גנרל חיל הצנחנים
* גנרל חיל הנ"מ
* גנרל חיל המודיעין האווירי
* גנרל חיל האוויר
* גנרל חיל הקשר האווירי

הדרגה הייתה שוות ערך לגנרל חיל של כוחות היבשה של הוורמאכט כדלקמן:

* גנרל חיל התותחנים
* גנרל הכוחות ההרריים
* גנרל חיל הרגלים
* גנרל חיל הפרשים
* גנרל חיל הקשר
* גנרל חיל השריון
* גנרל חיל ההנדסה
* גנרל חיל הרפואה
* גנרל חיל הווטרינרים

; שירותים אחרים
:

הדרגה הייתה מקבילה גם לדרגות שלושת הכוכבים הגרמניים:
* אדמירל הקריגסמרינה, שווה ערך לסגן אדמירל האמריקאי
* אובר-גרופנפיהרר בוואפן אס אס.

== קישורים חיצוניים ==

קטגוריה:דרגות צבאיות בגרמניה
קטגוריה:לופטוואפה
גנרל חיל הנ"מ

גנרל חיל הנ"מ (בגרמנית: General der Flakartillerie) היה גנרל חיל של הלופטוואפה בגרמניה הנאצית. עד סוף מלחמת העולם השנייה ב-1945, דרגת גנרל מסוימת זו הייתה ברמת שלושה כוכבים (OF-8), שווה ערך ללוטננט גנרל אמריקאי.

דרגות "גנרל חיל" של הלופטוואפה היו ב-1945:

* גנרל חיל הצנחנים
* גנרל חיל האוויר
* גנרל חיל טייסי הקרב
* גנרל חיל המודיעין האווירי

הדרגה הייתה שוות ערך לגנרל חיל של כוחות היבשה של הוורמאכט כדלקמן:

* גנרל חיל התותחנים
* גנרל הכוחות ההרריים
* גנרל חיל הרגלים
* גנרל חיל הפרשים
* גנרל חיל הקשר
* גנרל חיל השריון
* גנרל חיל ההנדסה
* גנרל חיל הרפואה
* גנרל החיל הווטרינרי

; שירותים אחרים
:

הדרגה הייתה מקבילה גם לדרגות שלושת הכוכבים הגרמניים:
* אדמירל הקריגסמרינה, שווה ערך לסגן אדמירל האמריקאי
* אובר-גרופנפיהרר בוואפן אס אס.

קטגוריה:דרגות צבאיות בגרמניה
קטגוריה:לופטוואפה
טריז קרח

Sprengisandur}} שב[[איסלנד]]
[[חצי אי בחוף האוקיינוס הארקטי בו נראים מצולעים של טריז קרח. עדר קריבו רועה בו.]]
Pingo}} נמס עם [[מצולעים של טריז קרח ליד טוקטויאטוק שבקנדה]]
טריז קרח לאורך חוף [[ים בופור שבקנדה. הטריז נוצר מהתכווצות תרמית של הקרקע שיצרה סדק. הסדק התמלא במי מעיין שקפאו ונהפכו לקרח, וגרמו לקווים אנכיים דקים של קרח ומשקעים היוצרים את הטריז עצמו.]]
טריז קרח הוא סדק בקרקע הנוצר מחתיכת קרח צרה או דקה שאורכה עד 3–4 מטרים בגובה פני הקרקע והיא בעומק מספר מטרים.

בחודשי החורף המים באדמה קופאים ומתרחבים. ברגע שהטמפרטורות מגיעות ל-17 מעלות צלזיוס או פחות, הקרח שכבר נוצר פועל כמוצק ומתרחב ליצירת סדקים על פני השטח המכונים טריזי קרח. ככל שתהליך זה נמשך לאורך שנים רבות, טריזי קרח יכולים לצמוח עד לגודל של בריכת שחייה. טריזי קרח מופיעים בדרך כלל כמצולע. ניתן למלא את הסדקים גם בחומרים שאינם קרח, במיוחד חול, ואז הם נקראים טריזי חול.

== היווצרות ==
ישנן תיאוריות רבות המנסות להסביר את מקורם של טריזי קרח, אך רק אחת נתמכת על ידי רוב המדענים: תאוריית ההתכווצות התרמית.

=== תורת התכווצות תרמית ===
תאוריית ההתכווצות התרמית טוענת שבחודשי החורף נוצרים סדקי התכווצות תרמיים ברוחב של כמה ס"מ ובעומק של כמה מטרים עקב מזג אוויר קר באופן קיצוני. במהלך החודשים הבאים, השלג נמס והמים הנותרים ממלאים את הסדקים והקפאת-עד מתחת לפני השטח מקפיא אותו. הסדקים הזעירים האלה הופכים לקפאת-עד. ברגע שמגיעים חודשי הקיץ, הקפאת-עד מתרחב. דחיסה אופקית מייצרת התהפכות של המשקע הקפוא על ידי דפורמציה. בחורף הבא הקור קופא מחדש ועושה סדק בטריז הקרח שכבר נוצר, ופותח דרך לשלג הנמס של האביב למלא את הסדק הריק. טמפרטורת האוויר השנתית הממוצעת הנחוצה ליצירת טריזי קרח היא פחות מ-6° עד -8&nbsp;מעלות צלזיוס.<ref name="Britannica Origins"></ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גאולוגיה
קטגוריה:קרח
הפיגוע במלון אשל השומרון

הפיגוע במלון אשל השומרון היה פיגוע התאבדות שביצע מחבל פלסטיני פעיל פת"ח ב-7 במרץ 2002 במהלך האינתיפאדה השנייה בלובי של מלון אשל השומרון באריאל. המחבל פוצץ חגורת נפץ שנשא על גופו. בפיגוע נפצעו 14 אנשים.

זה היה פיגוע הטרור הראשון שבוצע בתחומי העיר אריאל.

== הרקע לפיגוע ==

הפיגוע התרחש במהלך חודש מרץ 2002. במהלך חודש זה אירעו פיגועים רבים בכל רחבי הארץ ונרצחו בסך הכל 135 ישראלים. חודש זה כונה בפי רבים "מרץ השחור". ריבוי האירועים הביטחוניים בו, שבמרכזם עמד הפיגוע במלון פארק, הוביל ליציאה למבצע חומת מגן למיגור קיני הטרור בשטחי יהודה ושומרון.

== הפיגוע ==
סמוך לשעה 16:00 אחר הצהריים ניסה המחבל הפלסטיני להיכנס אל סניף "היפר-נטו" הסמוך למלון אשל השומרון שבאריאל, אך התחרט מכיוון שבכניסה לסניף עמד שומר חמוש. לאחר מכן, נכנס המחבל אל לובי מלון אשל השומרון, אשר בכניסה אליו לא הוצבה שמירה. כאשר הגיעו שני חיילים ללובי המלון בשל דיווח של אזרח על הימצאותו של אדם חשוד, פוצץ המחבל חגורת נפץ שנשא על גופו.

בפיגוע נפצעו 14 אנשים, מתוכם אחד באורח קשה, אחד באורח בינוני, ו-12 באורח קל. אחת מהפצועות הייתה טובה גלבוע, יזמית המלון ובעליו. הפצועים פונו למרכז הרפואי רבין שבפתח תקווה.

== לאחר הפיגוע ==
לאחר הפיגוע כביש חוצה שומרון נסגר לתנועה על-ידי משטרת ישראל, ונערכו סריקות נרחבות באזור בשל חשש מהימצאותם של מטעני חבלה נוספים. סגרה המשטרה את כביש חוצה שומרון לתנועה ובאזור נערכו סריקות נרחבות בשל החשש כי הונחו באזור מטענים נוספים. גם גופתו של המחבל נסרקה מחשש להימצאות מטעני חבלה נוספים.

המחבל זוהה כשאדי מוחמד סדקי נאסר, פלסטיני בן 24 מהכפר מאדאמה שבאזור שכם. הזרוע הצבאית של פת"ח נטלה אחריות לפיגוע.

== ראו גם ==
*פיגועי התאבדות בישראל

== קישורים חיצוניים ==
* 
* 

מלון אשל השומרון
קטגוריה:פיגועי התאבדות
אשל השומרון
אשל השומרון
אשל השומרון
פרשת בני גד ובני ראובן

נחלות [[שבטי ישראל. נחלותיהם של חצי שבט המנשה, שבט גד ושבט ראובן נטועות בעבר הירדן המזרחי]]
פרשת בני גד ובני ראובן היא כינוי לסיפור מקראי מחומש במדבר בסוף פרשת מטות, בה מתוארת בקשתם של שבט גד ושבט ראובן לקבל נחלה בעבר הירדן בערי סיחון ועוג מלך הבשן, שכבר הורישו בני ישראל, במקום להמתין לשלב חלוקת הארץ לכל השבטים יחד.

== רקע ==
בני ראובן וגד - שהתברכו במקנה רב - ראו בעבר הירדן ערים המתאימות לגידול מקנה, ביקשו ממשה את הערים כנחלה במקום להמתין עד לשלב חלוקת הנחלות לכל השבטים, כפי המתואר בפסוקי התורה:

משה רבנו בשומעו את דבריהם, רגז עליהם בטענה שעל ידי מעשיהם הם מרפים את לב העם מלהיכנס לארץ ולכובשה, בדומה למעשה המרגלים, שבעבורם נגזר על עם ישראל לנדוד במדבר במשך ארבעים שנה:

בתגובה לטענת משה ענו בני גד ובני ראובן, כי בדעתם להצטרף לבני ישראל ללחימה בכיבוש הארץ, ורק לאחר שכל שבט יקבל את נחלתו הם ישבו לנחלתם שבעבר הירדן. משה שמע את דבריהם, ומתרצה לכך, אך מתנה שרק אם אכן יעברו את הירדן וילחמו יחד עם כל ישראל, עד סיום המלחמה, יוכלו לנחול את הערים בעבר הירדן, אך אם לא, אזי הם יקבלו חלק בארץ ישראל כפי הדין המקורי:

== מקום הנחלה ==
כאמור, בני גד ובני ראובן, וחצי משבט מנשה, קיבלו את נחלתם בעבר הירדן, אך כל שבט התנחל במקום אחר:
* נחלת שבט גד הייתה בצפון עבר הירדן, באזור נחל יבוק
* נחלת שבט ראובן, הייתה בדרום עבר הירדן, מצפון לנחל ארנון
* נחלת שבט מנשה (חציו של השבט) הייתה באזור הגולן ומערב הבשן (ממלכת עוג מלך הבשן), (חציו השני של שבט מנשה נחל ממערב לירדן יחד עם שאר השבטים)

== תנאי של בני גד ובני ראובן ==

בחז"ל למדו את דיני והלכות תנאים מתנאי שהתנה משה עם בני גד ובני ראובן. ולמדו מכך שמקומות שאינם דומים לתנאי זה אינם חלים, ומיעטו כמה סוגי תנאים:
* תנאי כפול - מכך שמשה כפל את תנאו, אם יעברו חלוצים ואם לא, למדו חז"ל שרק תנאי כדוגמת זה - חל.
* הן קודם ללאו - מכך שמשה הקדים את הצד החיובי 'אם יעברו חלוצים', קודם לצד השלילי 'ואם לא תעברו'.
* תנאי קודם למעשה - כדוגמת תנאי בני גד ובני ראובן, שאמר להם משה קודם את התנאי - 'אם תעברו חלוצים', ורק אחר כך את המעשה 'תוכלו לרשת את עבר הירדן'
* תנאי ומעשה בדבר אחר - כדוגמת תנאי בני גד ובני ראובן,
* תנאי שאפשר לקיימו על ידי שליח -
* תנאי שאי אפשר לקיימו

== קישורים חיצוניים ==
* 

קטגוריה:סיפורי התנ"ך
קטגוריה:פרשת מטות
מפרצון באבה טונקה

מפרצון באבה טונקה (באנגלית: Baba Tonka Cove; בבולגרית: залив Баба Тонка) הוא מפרצון הממוקם בחוף הצפוני של חצי האי ביירז באי ליווינגסטון באיי שטלנד הדרומיים, שבאנטארקטיקה.

המפרצון ממוקם בין נקודת וילארד לבין נקודת ואראדרו.

רוחב פתחו של המפרצון 1.1 קילומטרים.

אורכו של המפרצון (אורך כניסתו לפנים החוף) 750 מטרים.

== היסטוריה ==
=== גילוי ומיפוי המפרצון ===

המפרצון התגלה על ידי צידי כלבי ים בראשית המאה ה-19.

הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1993; מיפוי מדויק נוסף נעשה על ידי סוקרים בולגריים בשנת 2009.

=== מקור השם ===

המפרץ נקרא על שם הגיבורה המהפכנית והלאומית הבולגרייה טונקה אוברטנובה (Tonka Obretenova) (1812-1893), המכונה באבא טונקה (Baba Tonka) ("סבתא טונקה").

== קישורים חיצוניים ==
* [https://copernix.io/#?where=-61.07229502117922,-62.61253948261251,15&?query=&?map_type=hybrid תצלום לוויין של אזור המפרצון, תוך סימון אתרים נוספים באזור], באתר copernix

באבה טונקה
באבא טונקה
תמר כהן צדק

תמר כהן צדק (נולדה ב־7 בספטמבר 1973) היא שפית ומסעדנית ישראלית.

== ביוגרפיה ==
נולדה וגדלה בתל אביב, הבכורה מבין שניים, לאבא יקה שהיה מדריך תיירים ולאמא רקדנית, ס"טית בת דורות בירושלים. למדה בבית הספר יסודי בלפור, ובתיכון עירוני א׳ מגמת תיאטרון, בתל אביב.

בשנת 1991 התגייסה לצה"ל ושירתה כמש"קית חינוך ברמת הגולן גדוד 411 תותחנים, ולאחר מכן קצינה ביחידה להכשרת טירונים. 

בסוף שנות ה־90, לאחר שירותה בצבא עשתה קורס בפיזיקה ונסעה ללמוד וטרינריה בבולוניה. בהמשך הפסיקה את לימודי הוטרינריה שלה ונרשמה לבית ספר למלונאות בבולוניה, היא למדה בקסטל סן פייטרו ועשתה גם קורס סומלייה, אחרי שנה נשלחה לעבוד במסעדה בסאביניו. שלוש שנים עשתה כהן צדק במטבחים של אמיליה-רומאניה, בהמשך בישלה במסעדה בעלת כוכב מישלן שנקראת "Da Amerigo" בSavigno. לאחר חודשיים של עבודה כסטאז'רית היא התחילה לעבוד כמתמחה ועיקר עבודתה היה בבשר ציד, וחומרי גלם עונתיים. לאחר כשנה עזבה ועברה למסעדת שני כוכבי מישלן בוורונה, "Il Desco" שם למדה את המטבח האיטלקי של אזור ונטו ואת תחום הכנת הפסטה. לאחר חצי שנה עברה לעיירה בשם Cavalese השוכנת למרגלות הדולמיטים, שם עבדה במסעדת "Costa Salici" והתמקדה במטבח הצפון איטלקי.

ב־2002 לאחר כחמש שנים באיטליה חזרה לישראל והתגוררה בתל אביב. היא עבדה במטבח של "מכה", שם הכירה את וינס מוסטר, שרקוטייר שווייצרי, וביחד המשיכו הלאה. ב־2005 פתחו את וינס ותמר, בהתחלה כקייטרינג ומשם הלאה למסעדה בים המועדונים של רחוב הצפירה. ב־2008 נפרדו דרכיהם. וינס עזב, ותמר המשיכה לבדה את קוצ'ינה תמר עד 2015, אז נסגרה המסעדה.

ב-2016 פתחה את המסעדה "קוצ'ינה הס 4" במרכז תל אביב.

ב-2022 הצטרפה לשולחן שופטים של ״משחקי השף״ של רשת 13 לצד אסף גרניט, מושיק רוט ויוסי שטרית.

היא אם לשניים, ומתגוררת בתל אביב.

== קישורים חיצוניים ==
* 
* 
* 
* 

==הערות שוליים ==

קטגוריה:שפיות ישראליות
קטגוריה:מסעדניות ישראליות
קטגוריה:בוגרות בית הספר בלפור (תל אביב)
קטגוריה:בוגרות תיכון עירוני א' (תל אביב)
קטגוריה:שופטות תוכניות מציאות ישראליות
קטגוריה:ישראליות שנולדו ב-1973
סימון שפיצר

סימון שפיצר (בגרמנית: Simon Spitzer 3 בפברואר 1826 – 2 באפריל 1887) היה מתמטיקאי יהודי-אוסטרי, שעבודתו התמקדה בעיקר בשילוב של משוואות דיפרנציאליות. הוא היה פעיל כסופר בתחומו ובנוסף לכמה יצירות עצמאיות פרסם מספר רב של חיבורים מתמטיים בכתבי עת מדעים. ממציא שיטת פרעון ההלוואה המכונה בישראל "לוח שפיצר".

שפיצר נולד בעיר וינה למשפחה יהודית שמקורה במיקולוב שבצ'כיה שהיה אז חלק של האימפריה האוסטרו-הונגרית. הוא למד מתמטיקה באוניברסיטת וינה אותה סיים בשנת 1850.

שפיצר נחל ללמד באוניברסיטה טכנית של העיר ואחר כך ב- Vienna Handelsschule (בית ספר למנהל עסקים). בשנת 1870 הוא התמנה לפרופסור ובשנים 1872-1873 היה מנהל המוסד. 

== קישורים חיצוניים ==

* [https://www.jewishencyclopedia.com/articles/13979 ביוגרפיה]

קטגוריה:בוגרי אוניברסיטת וינה
קטגוריה:מתמטיקאים מהמאה ה-19
קטגוריה:מתמטיקאים יהודים אוסטרים
קטגוריה:אוסטרים שנולדו ב-1826
קטגוריה:נפטרים ב-1887
ג'יימס סמית'

ג'יימס יאנגס סמית (באנגלית: James Youngs Smith; 15 בספטמבר 1809 – 26 במרץ 1876) היה פוליטיקאי אמריקאי, שכיהן כמושל רוד איילנד ה-26 (בין 26 במאי 1863 ל-29 במאי 1866).

== ביוגרפיה ==
סמית' נולד בכפר פוקונוק בגרוטון, קונטיקט , לעמוס סמית' ופריסילה (מיטשל) סמית'.

בגיל שש עשרה סמית' כבר ניהל חנות בסאלם, קונטיקט .<ref></ref> בשנה שלאחר מכן, הוא עבר לפרובידנס, רוד איילנד, שם עבד בעסק עצים בו מונה לבעלים עשור מאוחר יותר. הוא מכר את העסק הזה כדי לפתוח עסק ייצור עם אחיו ויחד הם הפכו למשקיעי הטקסטיל המובילים במדינה. היו בבעלותם מפעלים בקונטיקט וברוד איילנד.

ב-13 באוגוסט 1835 הוא התחתן עם אמילי בראון, בתו של תומאס בראון, יצרן כותנה. לאחר מכן עבר סמית להשקעה במפעלי כותנה במקום השקעה במפעלי עץ. היו להם שתי בנות ובן שמת בצעירותו.

== קריירה פוליטית ==
סמית' היה פעיל במפלגה הרפובליקנית. הוא היה ראש עיריית פרובידנס למשך שתי כהונות של שנה מ-1855 עד 1857. הוא היה חבר בבית הנבחרים של רוד איילנד. הוא התמודד ללא הצלחה על תפקיד המושל ב-1861, אך ניצח בבחירות שנתיים לאחר מכן. הוא ירש את ויליאם ס. קוזנס ב-26 במאי 1863. הוא נבחר שוב פעמיים, ולא התמודד שוב. ירש אותו הגנרל מלחמת האזרחים אמברוז בורנסייד , גם הוא רפובליקני, ב-29 במאי 1866.

== שנותיו המאוחרות ==
אנדרטת סמית' בבית הקברות סוואן פוינט
לאחר שעזב את תפקידו, סמית' עבד כיצרן עד מותו ב-1876. כמו כן הוא היה נשיא מועצת המסחר של פרובידנס. מנהל חברת הרכבות פרובידנס ווסטר וחבר בחמש ועדות בממשלת העיר. הוא היה יו"ר הוועדה לבניית בניין עיריית פרובידנס החדש.<ref name="BioCyc"></ref><ref></ref>

מותו גרם לאבל ציבורי גדול. משרדים ציבוריים נסגרו, ומסע הלוויה של אבלים בכרכרות וברגל עקב אחרי הגופה למקום מנוחתה בבית הקברות של סוואן פוינט .

==קישורים חיצוניים==

* 

== הערות שוליים ==

קטגוריה:מושלי מדינות ארצות הברית מהמפלגה הרפובליקנית
קטגוריה:מושלי רוד איילנד
קטגוריה:אמריקאים שנולדו ב-1809
קטגוריה:אמריקאים שנפטרו ב-1876
איליה קיבה

איליה ולדימירוביץ' קיבה (באוקראינית: Ілля Володимирович Кива; 2 ביוני 1977 – 6 בדצמבר 2023) היה פוליטיקאי אוקראיני. חבר הראדה העליונה של הכינוס ה-9 מסיעת פלטפורמת האופוזיציה, לכל החיים , חבר הוועדה לתמיכה חקיקתית בפעילות אכיפת החוק (2019–2022).

==ביוגרפיה==
איליה קיבה נולד ב-2 ביוני 1977 בפולטבה. סבו הוא פיליפ דניסוביץ' קיבה - גיבור ברית המועצות.

באוגוסט 2014 קיבה הפך לרב-סרן במשטרה, עמד בראש גדוד של שירות סיור מיוחד של המשטרה.

ב-10 בדצמבר 2014, בהוראת שר הפנים ארסן אבקוב, מונה איליה קיבה לסגן ראש משרד הפנים של אוקראינה במחוז דונייצק.

ב-30 ביוני 2015 מונה לסגן ראש משרד הפנים במחוז חרסון עם הקצאה מוקדמת של דרגת סגן אלוף במשטרה.

מ-22 באוקטובר 2015 עד 19 במאי 2016, קיבה עבד כראש המחלקה למלחמה בפשעי סמים של המשטרה הלאומית של אוקראינה.

מאוקטובר 2016 עד יוני 2017 עבד כיועץ לשר הפנים של אוקראינה. 6 באוקטובר 2017 נבחר לראש האיגודים המקצועיים של משרד הפנים של אוקראינה<ref></ref>.

==פלילים==
הוא תמך בפלישה הרוסית לאוקראינה, וקרא ל"שחרור אוקראינה מהכיבוש המערבי". ב-6 במרץ 2022, התובעת הכללית של אוקראינה, אירינה ונדיקטובה, הודיעה כי קיבה חשוד בבגידה מדינית ופגיעה בשלמותה הטריטוריאלית של אוקראינה. ב-15 במרץ 2022 נשלל ממנו מנדט חבר הפרלמנט, והוא הוכנס לרשימת מבוקשים בשל בגידה מדינית<ref></ref>.

ב-13 בנובמבר 2023 פורסם שאיליה קיבה נידון שלא בפניו על ידי בית המשפט בעיר לבוב ל-14 שנות מאסר עם החרמת רכוש<ref></ref>.

==מותו==
ב-6 בדצמבר 2023 נמצאה גופתו במלון Velich Country Club, בכפר סופונבו , במחוז מוסקבה. לפי כלי התקשורת ברוסיה, קיבה נהרג מירי בראשו<ref></ref>.

== חיים אישיים ==
איליה קיבה אב לשלושה ילדים. מאז 2022 מתגורר בכפר הקוטג' היוקרתי Agalarov Estate ליד הכביש נובוריז'סקויה שוסה במחוז מוסקבה<ref></ref>.

==קישורים חיצוניים==

* [https://nv.ua/world/countries/ilya-kiva-poyavilis-foto-i-video-s-mesta-likvidacii-pod-moskvoy-50375361.html תמונות ווידאו ממקום רציחתו של איליה קיבה]

==הערות שוליים==

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:קורבנות רצח ברוסיה
קטגוריה:קורבנות רציחות פוליטיות באוקראינה
קטגוריה:רוסיה: מקרי רצח בלתי מפוענחים
קטגוריה:אישים הקבורים בבית העלמין וגנקובסקויה
קטגוריה:אוקראינים שנולדו ב-1977
קטגוריה:אוקראינים שנפטרו ב-2023
גארט דילהאנט

גארט לי דילהאנט (באנגלית: Garret Lee Dillahunt; נולד ב-24 בנובמבר 1964)<ref></ref> הוא שחקן קולנוע וטלוויזיה אמריקאי.

== ביוגרפיה ==
דילהאנט נולד בעמק קסטרו, קליפורניה, וגדל בסלה, וושינגטון. יש לו שני אחים: ברט ואריק; אריק נהרג בשנת 1981 ביאקימה וושינגטון, לאחר שהמכונית שבה נסע כנוסע, שנהגה היה שיכור ודהר במהירות, סטתה מהכביש. אחיו ברט הוא מורה.<ref></ref>

דילהאנט סיים את לימודיו באוניברסיטת וושינגטון עם תואר ראשון בעיתונאות ומתוכנית הבוגרים למשחק של אוניברסיטת ניו יורק עם תואר שני במשחק.

== קריירה ==
דילהאנט שיחק שנים בתיאטראות ברודוויי ובאוף ברודוויי. ולאחר מספר שנים החל לשחק בתפקידי טלוויזיה וקולנוע. הוא הופיע בתפקידי אורח ובתקפידים חוזרים במספר סדרות קצרות ב-ABC וב-Showtime.<ref></ref>

תפקידו הראשון היה תפקיד חוזר בשנת 1993 באופרת הסבון לחיות את החיים. בשנת 1996 התארח בפרק בסדרה NYPD Blue. בשנת 1998 שיחק בפרק בסדרה תיקים באפלה. באותה שנה התארח בסדרת הטלוויזיה "מילניום" ובסדרת המדע בדיוני "שבעה ימים" ושיחק בשני סרטי טלוויזיה.

תפקידו הראשון בקולנוע היה בסרט "Last Call", לצד פיטר קויוטי. 

בשנת 2001 שיחק בסרט הקולנוע "המאמין". באותה שינה שיח בתפקיד ראשי בסדרת הטלוויזיה "מקפצת החיים". בשנת 2003 שיחק בקומדיית המצבים "A Minute with Stan Hooper".

בין השנים 2003–2004 שיחק בתפקיד חוזר בסדרת הטלוויזיה דדווד.

בין השנים 2005–2006 שיחק בתפקידים חוזרים בסדרות הטלוויזיה ER, מספ7ים וה-4400. בשנת 2006 שיחק בתפקיד ישו בסדרת הטלוויזיה "ספר דניאל".

בשנת 2007 שיחק בסדרות הטלוויזיה "John from Cincinnati" ו-Damages. באותה שנה שיחק בסרט הקולנוע ההתנקשות בג'סי ג'יימס על ידי הפחדן רוברט פורד.

בין 2008–2009 שיחק בסדרת הטלוויזיה שליחות קטלנית: יומני שרה קונור. שנת 2009 שיחק בסרט האימה הבית האחרון משמאל. בשנים הבאות המשיך לשחק בתפקידים חוזרים ואורחים בסדרות טלוויזיה בהן מחשבות פליליות וחוק וסדר: מדור מיוחד. בשנת 2010 החל לשחק בתפקיד ראשי בסדרה הקומית לגדל את הופ.

בשנת 2012 שיחק בסרט הקולנוע הורג אותם ברכות.

בשנת 2013 שיחק בסרט הקולנוע 12 שנים של עבדות.

בשנת 2014 שיחק בסרטי הקולנוע הכל הולך ובסרט "Against the Sun". באותה שנה החל לשחק בתפקיד חוזר בסדרת הטלוויזיה "Hand of God"
בשנת 2015 שיחק בתפקיד חוזר בסדרת הטלוויזיה צדק פרטי.

בשנת 2017 שיחק בסדרת הטלוויזיה "Arkansas Traveler". שנה לאחר מכן החל לשחק בתפקיד ראשי בסדרת הטלוויזיה אימת המתים המהלכים אותה עזב בשנת 2021.

בשנת 2020 שיחק בסרט הקולנוע "סרז'יו".

בשנת 2021 שיחק בסרט הקולנוע "צבא המתים". באפריל אותה שנה, לוהק דילהאנט, לתפקיד בסרט הקולנוע "שירת סרטני הנהר" המבוסס על רומן באותו שם מאת דליה אוונס.<ref></ref> באותה שנה גם לתפקיד בסרט הביוגרפי "בלונדינית" שהוקרן בנטפליקס בשנת 2022.

בשנת 2022 שיחק לצד ג'ייק ג'ילנהול בסרט בקולנוע "אמבולנס". 

בשנת 2023 החל לשחק בסדרה האמריקאית "רוחות ביירות" פרי יצירתם של ליאור רז ואבי יששכרוף עבור רשת שואוטיים. באותה שנה שיחק בסרט הדרמה הביוגרפי "רחוק-רחוק מכאן" מבית אמזון פריים וידאו. בהמשך, גילם את אלפרד ג'פריס בסרטו של ויגו מורטנסן "The Dead Don't Hurt". 

בשנת 2024 שיחק בסרט הפעולה "Red Right Hand" לצדו של אורלנדו בלום. 

== חיים אישיים ==
בשנת 2007, דילהאנט התחתן עם השחקנית מישל הרד.<ref></ref>

==קישורים חיצוניים==

* 

==הערות שוליים==

קטגוריה:בוגרי אוניברסיטת וושינגטון
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1964
אריך ולטר

פרידריך אריך ולתר (בגרמנית: Friedrich Erich Walther; 5 באוגוסט 1903 – 26 בדצמבר 1948) היה גנרל צנחנים גרמני במהלך מלחמת העולם השנייה, אשר עוטר בעיטור צלב האבירים של צלב הברזל עם עלי אלון וחרבות של גרמניה הנאצית.

== היסטוריה ==
=== ראשית חייו ===
ולטר נולד ב-5 באוגוסט 1903 בגורדן, שהשתייכה לקיסרות הגרמנית. לאחר שסיים את לימודיו בתיכון, ולטר הצטרף למשטרת ברלין ב-1 באפריל 1924, שם סיים את הכשרתו עד אמצע מאי 1928. לאחר מכן עבד מ-16 ביוני 1928 עד 24 בפברואר 1933 במטה המשטרה באופולה, ולאחר מכן במטה בברלין. ב-25 בפברואר 1933 הצטרף למשטרת וקה כמפקד מחלקה והועלה לדרגת אובר-לויטננט ב-21 במרץ 1933.

ב-1 באוקטובר 1935 עבר ולטר ללופטוואפה בדרגת האופטמן ושירת שם עד ה-30 בספטמבר 1937 כמפקד פלוגה בגדוד היגר ה-1 של רגימנט הלופטוואפה "גנרל גרינג". לאחר מכן כיהן באותו תפקיד בגדוד הצנחנים ה-4 של הרגימנט עד סוף מרץ 1938, ולאחר מכן פיקד על הגדוד ה-1 במשך שנה. מאפריל 1939 ועד תחילת מלחמת העולם השנייה הועסק ולטר בפיקוח על חיילי הצנחנים במשרד התעופה של הרייך, וב-10 בנובמבר 1939 מונה כמפקד הגדוד ה-1 ברגימנט הצנחנים ה-1.

=== מלחמת העולם השנייה ===
באפריל 1940 השתתף ולטר במערכה בנורווגיה, במאי 1940 הוא השתתף במתקפה המוטסת בהולנד וב-19 ביוני 1940 הועלה לדרגת מיור. במאי 1941 הוא השתתף בהתקפה המוטסת על האי כרתים, וב-24 במאי 1941 קיבל את עיטור צלב האבירים של צלב הברזל. מאז ספטמבר 1941 לחם ולטר בחזית המזרחית, ונלחם ליד לנינגרד, וב-1 בינואר 1942 הועלה לדרגת אוברסט-לויטננט. ולטר הוביל את הגדוד בחזית המזרחית עד 22 באפריל 1942, וב-31 במרץ 1942 קיבל את עיטור הצלב הגרמני בזהב. ב-17 בספטמבר 1942 מונה למפקד רגימנט הצנחנים ה-4, וביולי 1943 לחם עמו באי סיציליה ולאחר מכן באיטליה היבשתית. ב-2 במרץ 1944 הוא קיבל תוספת עלי אלון לעיטור צלב האבירים של צלב הברזל, ובספטמבר אותה שנה פיקד על צוות קרב במהלך הקרב על ארנהם. ב-24 בספטמבר 1944 מונה ולטר למפקד דיוויזיית פאנצר מוצנחת השנייה הרמן גרינג ולחם עמה בפרוסיה המזרחית, וב-30 בינואר 1945 הועלה לדרגת גנרל-מיור והועבר לעתודת המילואים. ב-1 בפברואר 1945 הוא קיבל תוספת חרבות לעיטור צלב האבירים של צלב הברזל, וב-27 במרץ 1945 הוא מונה שוב למפקד דיוויזיית פאנצר מוצנחת השנייה הרמן גרינג ופיקד עליה עד לכניעה ללא תנאי של הוורמאכט ב-8 במאי 1945.

=== אחריתו ===
ב-5 בנובמבר 1945, ולטר נעצר על ידי ה-NKVD ושבוע לאחר מכן נידון ל-25 שנות מאסר על השתתפותו במלחמה נגד ברית המועצות. דרך מחנות סובייטים שונים הגיע למחנה מיוחד מס' 2 בוכנוואלד, שם מת מרעב ושחפת ב-26 בדצמבר 1948.

ב-23 בינואר 1996, זוכה ולטר על ידי משרד התובע הכללי של הפדרציה הרוסית.

== קישורים חיצוניים ==
* [https://www.tracesofwar.com/persons/27523/Walther-Erich.htm אריך ולטר] באתר tracesofwar

קטגוריה:גנרלים בלופטוואפה
קטגוריה:גרמנים שנשבו במלחמת העולם השנייה
קטגוריה:מעוטרי צלב האבירים עם עלי אלון וחרבות
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:גרמנים שנולדו ב-1903
קטגוריה:גרמנים שנפטרו ב-1947
אנשי הגשם

"אנשי הגשם" הוא פזמון עברי שנכתב על ידי רחל שפירא והולחן על ידי נחום היימן.

השיר נכתב בשנות ה-60, עוד לפני כתיבת השיר מה אברך, אך התפרסם בשנת 1984, כאשר הולחן כחלק מפרויקט של "שירי ארץ ישראל" על ידי המלחין נחום היימן. היימן חזר לארץ לאחר למעלה מעשור, אותו בילה בלונדון. הוא אסף שורה של זמרים צעירים: משה דץ, מאיר בנאי, חני ליבנה וליזה לנג, הקים עבורם את הלהקה שנקראה "להקת חופים", ובנה עבורם רפרטואר המורכב מקלאסיקות עבר שלו, יחד עם שירים חדשים שהלחין במיוחד למופע ולתקליט. בין השירים הוא בחר את השיר "אנשי הגשם" שלא היה מולחן עד אז.

השיר ידוע במסתורין שבו. ראשית, מושא השיר, מי שאליה מופנה השיר. ייתכן שהדובר פונה לאישה, אך ייתכן גם שלמדינה, וכן הלאה.

שנית, גיבורי השיר, שהם "אנשי הגשם". יש הנחות רבות בדבר זהותם, ויש רמזים שונים לכאן ולכאן. השיר הפך למושא לתאוריות שונות לגבי משמעויותיו הנסתרות. יש המפרשים את אנשי הגשם כדימוי לאנשי המוסד, הנחבאים אל הכלים. יש שקשרו בין הסרט למסדר אנשי הגשם אך לא ברור שהמסדר אכן קיים לפני השיר, או קם בעקבותיו. אחרים מפרשים זאת כדימוי להורים, ויש המפרטים יותר כי מדובר בהורים שיש להם ילדים עם צרכים מיוחדים (לכאורה כפראפרזה לסרט איש הגשם, אף על פי שהשיר פורסם לפני הסרט), או בהורים בקיבוצים, שילדיהם לנו בלינה משותפת והקשר ההורי עמם היה מוגבל. יש המפרשים את אנשי הגשם אף כחקלאים בקיבוץ. גישות אחרות רואות ב"אנשי הגשם", על פי רמזים בשיר, עובדים סוציאליים המסייעים ברגעי מצוקה, או אנשי חברא קדישא המסייעים במקרים של פטירת אדם אהוב, ועוד.

בראיונות שונים עם המשוררת רחל שפירא, שחיברה את מילות השיר, היא לא פתרה את התעלומה. באחד הראיונות עמה, בו נשאלה במפורש על משמעות השיר, אמרה:

== קישורים חיצוניים ==
* [https://benyehuda.org/read/14391# מילות השיר אנשי הגשם] בפרויקט בן יהודה
* רות קולמן, [https://sifriyat-dimona.blogspot.com/2013/04/blog-post_30.html ניתוח השיר "אנשי הגשם"], הסיפרייה הציבורית דימונה
* ליאת רגב, [https://www.kan.org.il/item/?itemid=75226 ריאיון עם המשוררת רחל שפירא, לרגל יום הולדתה ה-75], כאן - רשת ב', 1.08.2020
* 

== הערות שוליים ==

קטגוריה:שירי 1984
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי נחום היימן
קטגוריה:שירים על גשם
פרניאופטרה

פרניאופטרה (באנגלית: Paraneoptera או Acercaria)<ref name="Hu"></ref> היא על-סדרה של חרקים הכוללת כינאים, תריפסאים ופשפשאים. על הסדרה כוללת גם את הסדרה שנכחדה Permopsocida שנמצאה במאובנים המתוארכים לעידן שמהפרמיאן הקדום ועד אמצע הקרטיקון.

גפי הפה של פרניאופטרה משקפים הרגלי האכלה מגוונים. קבוצות הבסיס ניזונות ממשטחי חיידקים, בעוד שקבוצות אחרות ניזונות מנוזלי צמחים או בעלי חיים.<ref name="Grimaldi"></ref>

== טקסונומיה ==
על הסדרה פרניאופטרה כוללת את הסדרות הבאות:

=== פשפשאים ===
פשפשאים היא סדרה של חרקים שכוללת כ-50,000-80,000 מינים של כנימות עלה, ציקדות, פשפשים ואחרים. גודלם נע בין מילימטר ל-15 סמטימטרים, והם חולקים סידור משותף של גפי הפה.

=== תריפסים ===
סדרת תריפסאים כוללת 5,500 מינים המסווגים לשני תתי-סדרה הנבדלים בביצתם.

=== כינאים ===
פסיקונאים או כינאים, כוללים כ-11,000 מינים ידועים המחולקים ל-3 תת-סדרות.<ref></ref>

=== פרמופסודה ===
מאובן [[Permopsocida]]
הסדרה הנכחדת Permopsocida כוללת 18 סוגים המחולקים ל-3 משפחות.<ref name=":0"></ref>

==קישורים חיצוניים==

== הערות שוליים ==
ממצרים גאלתנו

ממצרים גאלתנו הוא ניגון שמחה מניגוני חב"ד, הניגון נפוץ גם מחוץ לחסידות חב"ד, מושר בקהילות שונות וזכה לביצועים רבים.

==אודות הניגון==
מילות הניגון לקוחות מתוך ברכת גאל ישראל, הברכה האחרונה מברכות קריאת שמע בתפילת שחרית ומתפילת נשמת כל חי:

הניגון מורכב משתי בבות. קצבו של הניגון מתחיל בקצב רגיל וחוזרים וכופלים הבבות כמה פעמים ובכל פעם במהירות ובקול רם יותר.

הניגון היה חביב על הרב הלל מפאריץ'. בשנת ה'תר"ע הביאו חסידי חב"ד מניקולייב את הניגון לאדמו"ר הרש"ב ומאז היה מתנגן בישיבת תומכי תמימים ליובאוויטש.

בחסידות חב"ד הוא מתנגן בעיקר בחודש ניסן וחג הפסח.

הרבי מלובביץ' ביקש במהלך השנים לנגן אותו בהזמנויות שונות.

הניגון מופיע בספר הניגונים – חב"ד ניגון מספר קפח (188).

==עיבודים מוזיקליים==
בתחילת שנות ה-60 של המאה ה-20 הופיע השיר באלבום "ניגוני חב"ד" 1 של ניח"ח, ב־2011 הופיע באלבום פסח בירושלים ובלחיים טיש חב"ד, ב־2021 הופיע באלבום צמאה 6 בביצוע של יעקב שוואקי ועוד.

הניגון בוצע במהלך השנים גם על ידי אלי ליפסקר, מנדי ג'רופי, שמחה פרידמן ועוד.

==קישורים חיצוניים== 
*[https://ashreinu.app/player?playlist=the-rebbe-sings&clip=80 הרבי מלובביץ מתחיל לשיר ממצרים גאלתנו]
*[https://youtube.com/watch?v=MoIn-0_8A2E אליסף חפץ מבצע ממצרים]
*[https://youtu.be/r3KBEESu05Y?t=188 ליל הסדר מירושלים - צפו בהפקת הענק: גדולי הזמר בליל הסדר של משה ליאון] (דקה 03:08)

==הערות שוליים==

קטגוריה:ניגוני חב"ד
חואדין

חואדין (ברומנית: Huedin, מבטאים: "הואֶדין", בהונגרית: Bánffyhunyad, ביידיש: הוּנְיַאד) היא עיירה במחוז קלוז' בטרנסילבניה שברומניה.

חואדין ממוקמת בקצה הצפוני של הרי אפוסני והיא ידועה ביוזמות התיירות האקולוגית שלה.

== אוכלוסייה ==
לפי נתוני מפקד האוכלוסין של שנת 2011 אוכלוסיית העיירה מנתה 9,346 אנשים, מתוכם 59.32% רומנים אתניים, 28.88% הונגרים אתניים ו-11.45% צוענים.

== היסטוריה ==
חואדין נוסדה בימי הביניים. משנת 1330 עד 1848, בעלי העיירה היו משפחת באנפי (ומהם נלקח השם ההונגרי של העיירה Bánffyhunyad). העיירה הייתה חלק מממלכת הונגריה. בשנת 1526, חואדין הפכה לחלק מנסיכות טרנסילבניה ועד 1867 הייתה חלק מהדוכסות הגדולה של טרנסילבניה.

ב-1910 מנתה אוכלוסיית העיירה 5,194 תושבים, מתוכם 90.5% דיברו הונגרית. באותה תקופה, 57.5% היו קלוויניסטים, 20.7% יהודים ו-10% קתולים. מ-1918 עד 1940 הייתה העיירה חלק מרומניה. מ-1940 עד 1944, זה שוב היה חלק מהונגריה, בשל תכתיב וינה. בעיירה נמצאת כנסייה רפורמית גותית מהמאה ה-13.

==קהילה יהודית==
יהודים החלו להתיישב בעיר במהלך המחצית הראשונה של המאה ה-19. באותה תקופה זה היה חלק של האימפריה האוסטרו-הונגרית. בשנת 1877 התגוררו בעיירה 243 יהודים עד שבשנת 1910 גדל מספרם ל-1,073 שהיוו כ-22% מהאוכלוסייה הכללית. לאחר סיפוח טרנסילבניה לרומניה בעקבות תוצאות של מלחמת העולם הראשונה, עמדה האוכלוסייה היהודית על 260 בשנת 1920 בעוד במפקד 1930 נרשם 960 תושבים יהודים בחואדין.

הקהילה פתחה את בית הכנסת הראשון שלה בשנת 1852. 

באוגוסט 1940 צפון טרנסילבניה סופחה להונגריה. המדיניות האנטישמית של ממשלת הונגריה יושמה מיד. ישיבה שהוקמה על ידי אברהם מאיר איזראעל נסגרה תוך זמן קצר לאחר הקמתה. יהודי חואדין נעצרו על ידי המשטרה ההונגרית ב-3 במאי 1944 והוחזקו בבית הכנסת המקומי, שם עונו ועברו חיפושי גוף משפילים כדי לגלות היכן החביאו את הזהב ודברי הערך האחרים שלהם. לאחר מספר ימים הם הועברו לגטו קלוז', ומשם גורשו למחנה הריכוז אושוויץ במאי-יוני 1944.

לאחר מלחמת העולם השנייה חזרו כמה מניצולי השואה לחואדין. בשנת 1947 מנתה האוכלוסייה היהודית 345 נפשות. בשנים שלאחר מכן רובם עזבו את העיר. היהודים הנותרים היו מאורגנים בקהילה מקומית, חברה בפדרציה של הקהילות היהודיות של רומניה.

בשנת 2014 חי בחואדין רק יהודי אחד.

== תמונות ==
<gallery>
קובץ:Huedin RO.jpg|חואדין
קובץ:Huedin-3.jpg|חואדין
קובץ:Bánffyhunyad református templom.jpg|כנסייה בחואדין
קובץ:Banffy-Hunyad memorial.JPG|אנדרטה לזכר יהודי העיירה שנרצחו בשואה
</gallery>

== קישורים חיצוניים ==

* 
* [https://web.archive.org/web/20070505060003/http://www.huedin.ro/ מרכז העסקים של חואדין] 
* [https://dbs.anumuseum.org.il/skn/he/c6/e175315/%D7%9E%D7%A7%D7%95%D7%9D/%D7%94%D7%95%D7%90%D7%93%D7%99%D7%9F היסטוריה של הקהילה היהודית]

== הערות שוליים ==

קטגוריה:עיירות יהודיות (שטעטלעך)
קטגוריה:טרנסילבניה: ערים
קטגוריה:רומניה: עיירות
אוניברסיטת גרינלנד

האוניברסיטה של גרינלנד (בגרינלנדית: Ilisimatusarfik Kalaallit Nunaat; בדנית: Grønlands Universitet) היא האוניברסיטה היחידה בגרינלנד. היא ממוקמת בבירה נוק. רוב הקורסים הם בשפה הדנית ומיעוטם בגרינלנדית. לאוניברסיטה היו 205 סטודנטים ב-2018,<ref></ref> תושבי גרינלנד ברובם. יש לה כארבעה עשר עובדים אקדמיים וחמישה עובדים טכניים-מנהליים.<ref name=statistic>[http://www.ilisimatusarfik.gl/Home/OmIlisimatusarfik/tabid/60/Default.aspx About the University] . "ca. 150 studenter; 14 lærere foruden rektor samt 5 teknisk-administrativt ansatte."</ref> אוכלוסיית הסטודנטים הצנועה נובעת, בין השאר, מכך שרוב הסטודנטים הגרינלנדים הולכים לאוניברסיטאות בדנמרק.<ref></ref><ref name="Secretary-General2011"></ref>

==היסטוריה==
אוניברסיטת גרינלנד נוסדה בשנת 1987 כדי לספק השכלה גבוהה מקומית לגרינלנד. היא הייתה ממוקמת במקור בתחנת המיסיון המורבית לשעבר של נוי הרנהוט, ועברה למתחם מחקר ייעודי, אילימרפיק, בשנת 2009. לאוניברסיטה יש תקציב של 14.8 מיליון קרונות דניות.

==מכונים==
קמפוס האוניברסיטה אילימרפיק ב[[נוק]]
לאוניברסיטה ארבעה מכונים:<ref></ref>
* מכון ללמידה
* המכון למדעי הסיעוד והבריאות
* המכון למדעי החברה, כלכלה ועיתונאות
* המכון לתרבות, שפה והיסטוריה
האוניברסיטה מעניקה תואר ראשון בכל החוגים ותואר שני בכל התחומים למעט תאולוגיה. מוצעות גם תוכניות דוקטורט.

==רקטור==
טינה פארס הפכה למנהלת איליסימטוסרפיק בתחילת 2009 לאחר שהרקטור לשעבר, אולה מרקוורט, התפטר במחאה על חוק האוניברסיטה החדש בדצמבר 2007.<ref></ref>

==סגל אורח==
בשל המספר הקטן של אנשי סגל, שיעורים מיוחדים רבים מוצעים על ידי סגל אורח, המגיעים לעיתים קרובות מאוניברסיטאות דניות, אך מגיעים גם ממדינות אחרות. סגל אורח באיליסימטוסרפיק הם לעיתים קרובות מומחים למחקר על גרינלנד, המשלב הוראה באיליסימטוסרפיק עם המחקר שלהם בזמן שהותם בגרינלנד.

==ספרייה==
ספריית האוניברסיטה מחזיקה כ-30,000 כרכים.

==קישורים חיצוניים==

* 

==הערות שוליים==

קטגוריה:נוק
קטגוריה:גרינלנד: תרבות
קטגוריה:גרינלנד: מבנים
גרינלנד
ג'יגולו אמריקאי (סדרת טלוויזיה)

ג'יגולו אמריקאי (באנגלית: American Gigolo) היא סדרת דרמה אמריקאית, שפותחה על ידי דייוויד הולנדר, המבוססת על הסרט משנת 1980 באותו שם שנכתב ובוים על ידי פול שרדר. בסדרה מככב ג'ון ברנטל בתפקיד ג'וליאן קיי, לצד גרטשן מול, רוזי אודונל, ליזי ברוצ'רה, גבריאל לבל ולילנד אורסר, והיא תוקרן בבכורה בערוץ שואוטיים.

== עלילה ==
15 שנים לאחר שנעצר ונכלא בגין רצח ונאבק למצוא את דריסת רגלו בתעשיית המין המודרנית של לוס אנג'לס, מנסה ג'וליאן קיי למצוא את האחראים לשליחתו לכלא, וגם בתקווה להתחבר מחדש למושא האהבה שלו, מישל.

== שחקנים ודמויות ==
=== תפקידים ראשיים ===
* ג'ון ברנטל – ג'וליאן קיי
** גבריאל לבל – ג'וליאן "ג'וני" קיי הצעיר
* גרטשן מול – מישל
* רוזי אודונל – הבלשית סאנדיי
* ליזי ברושה – איזבל
* לילנד אורסר – ריצ'רד סטראטון

=== תפקידים חוזרים ===
* ויין בריידי – לורנצו
* לורה ליגורי – בית אליזבת שאנון

== הפקה ==
הפיתוח של העיבוד הטלוויזיוני לסרט ג'יגולו אמריקאי משנת 1980, שכתב וביים פול שרדר ובכיכובו של ריצ'רד גיר, החל ב-29 באוקטובר 2014. ג'רי ברוקהיימר, מפיק הסרט המקורי, היה אמור להפיק את הסדרה, כאשר חברת סרטי פרמאונט משמשת כחברת ההפקה.<ref></ref> ב-2 בנובמבר 2016, פורסם ששואוטיים החלה לפתח את הסדרה כאשר ניל לביוט צורף כתסריטאי.<ref></ref> לאחר מכן, הוזמן לפיילוט ב-11 במרץ 2020, לאחר שעבר מספר גלגולים שונים, כאשר דייוויד הולנדר אמור להפיק את הסדרה וכן לכתוב ולביים את פרק הפיילוט.<ref name="pilot"></ref>

ב-15 ביוני 2021, הוכרז ששואוטיים נתנה אישור להפקתם של 10 פרקים, כאשר הולנדר משמש כמפיק.<ref></ref><ref name="series order"></ref>

=== ליהוק ===
ג'ון ברנטל לוהק לתפקיד הראשי לצד הודעת הזמנת פרק הפיילוט במרץ 2020. בנובמבר 2020 לוהקה גרטשן מול לתפקיד ראשי,<ref></ref> כאשר רוזי אודונל לוהקה בחודש שלאחר מכן.<ref></ref> ליזי ברוצ'רה, גבריאל לבל ולילנד אורסר לוהקו בינואר 2021, כאשר וויין בריידי אמור לככב בתפקיד חוזר לוהק אף הוא באותו חודש.<ref></ref><ref></ref><ref></ref>

=== צילומים ===
שלב הצילומים החל ב-12 ביולי 2021, בלוס אנג'לס.<ref></ref>

==קישורים חיצוניים==
* 

== הערות שוליים ==

קטגוריה:תוכניות טלוויזיה שמתרחשות בלוס אנג'לס
קטגוריה:זנות בטלוויזיה
קטגוריה:תוכניות טלוויזיה באנגלית
קטגוריה:סדרות דרמה אמריקאיות
וילהלם ריינהרד (טייס)

וילהלם ריינהרד (בגרמנית: Wilhelm Reinhard; 12 במרץ 1891 – 3 ביולי 1918) היה אלוף הפלות גרמני במלחמת העולם הראשונה. לזכותו נזקפות 20 הפלות מאושרות. לאחר מותו של הברון האדום ירש אותו כמפקד טייסת הקרב הראשונה.

==ביוגרפיה==
===תחילת דרכו===
ריינהרד נולד בדיסלדורף ב-12 במרץ 1891. ב-1909 התגייס לצבא הקיסרות הגרמנית והוצב ברגימנט התותחנים הבווארי ה-14. הוא נפצע קשה בתחילת מלחמת העולם הראשונה והרופאים קבעו שהוא אינו כשיר לשרת בחזית. הוא התקבל לקורס הכשרת טייסים של שירות האוויר הגרמני. ביוני 1915 הוא חזר לשירות הקרבי אולם נפצע שוב. בפברואר 1916 הוא חזר לחזית והועלה לדרגת אובר-לויטננט. הוא לחם בחזית הבלקנית ובתחילת 1917 חזר לקורס הכשרת טייסים.

ביוני 1917 הוא סיים את הכשרתו כטייס והוצב בטייסת הקרב ה-11. ב-24 ביוני הוא הפיל את המטוס הראשון שלו ולקח בשבי את אלוף ההפלות הבריטי ג'פרי הורנבלואר קוק. ב-4 בספטמבר 1917 הוא נפצע שוב לאחר שהפיל שמונה מטוסים וכבר סומן כאחד האלופים המבטיחים של גרמניה. ב-26 בנובמבר הוא חזר לטוס כמפקד טייסת קרב 6. הוא המשיך להפיל מטוסי אויב וב-23 במרץ 1918 הועלה לדרגת האופטמן. ב-21 באפריל של אותה שנה נהרג הברון האדום, וריינהרד נקרא למלא את מקומו בפיקוד על טייסת קרב 1. ב-12 ביוני הוא הפיל את המטוס ה-20 שלו, ועל כך היה אמור להיות מעוטר בפור לה מריט. 

ב-18 ביוני נסע ריינהרד לברלין כדי להשתתף בניסוי במטוסי צפלין-לינדאו D.I. הניסוי נערך ב-3 ביולי. הרמן גרינג הטיס את המטוס,ולאחר שנחת ביקש ממנו ריינהרד לטוס בו גם כן. כשהיה באוויר, הכנף העליונה התפרקה וריינהרד צלל אל מותו. 

הסרט "המקס הכחול" מבוסס באופן חלקי על סיפורו של ריינהרד.

==קישורים חיצוניים==

* [http://www.theaerodrome.com/aces/germany/reinhard.php וילהלם ריינהרד] באתר theaerodrome.com

קטגוריה:אנשי צבא גרמנים במלחמת העולם הראשונה
קטגוריה:טייסים גרמנים במלחמת העולם הראשונה
קטגוריה:אלופי הפלות במלחמת העולם הראשונה
קטגוריה:מעוטרי צלב הברזל
קטגוריה:גרמנים שנהרגו במלחמת העולם הראשונה
קטגוריה:גרמנים שנולדו ב-1891
קטגוריה:גרמנים שנפטרו ב-1918
ראגד (אי, איי שטלנד הדרומיים)

האי ראגד (באנגלית: Rugged Island; בספרדית: Isla Rugosa) הוא אי ממערב לאי ליווינגסטון באיי שטלנד הדרומיים.

אורכו של האי ראגד 4.8 קילומטרים; רוחבו של האי ראגד 1.6 קילומטרים.

שטחו של האי 10.4 קילומטרים רבועים.

שיא גובהו של האי 256 מטרים מעל פני הים (בפסגת סן סטפנו)

== היסטוריה ==
=== גילוי ומיפוי האי ===

האי ראגד התגלה בשנת 1819 על ידי המפליגים באניית ציד כלבי הים אספיריטו סנטו (Espirito Santo) שאותה שכרו סוחרים אנגליים בבואנוס איירס, והיא הפליגה לאיי שטלנד הדרומיים בפיקודו של רב החובל ג'וזף הרינג (Joseph Herring). הספינה הגיעה למפרץ בחוף הצפוני של האי (הקרוי כיום מפרצון הרסיליה), בו, ביום חג המולד 1819, ירדו אנשי הצוות לחוף, והיו האנשים הראשונים שהגיעו אל האי. הצוות הכריז על האיים, כאיים תחת ריבונותו של ג'ורג' השלישי, מלך הממלכה המאוחדת. מספר ימים לאחר מכן, ב-23 בינואר 1820 הגיע למפרץ הבריג האמריקאי הרסיליה (Hersilia) בפיקודו של קפטן ג'יימס שפילד (James Sheffield) וסגנו, עם בן הזוג הראשון אלוף בנסון (Elof Benson) וסגנו השני נתנאל פאלמר (Nathaniel Palmer) - ספינת צייד כלבי הים האמריקאית הראשונה באיי שטלנד הדרומיים.

=== מקור השם ===

מקור השם תיאורי, והשימוש בו מקובל החל משנות ה-20 של המאה ה-19.

באנגלית "ראגד" משמעו "בתרוני" או "טרשי"

*
ראגד
פיגוע הדקירה בשכונת ארמון הנציב (2022)

פיגוע הדקירה בשכונת ארמון הנציב הוא פיגוע דקירה שבוצע ברחוב חנוך אלבק בשכונת ארמון הנציב שבירושלים ב-21 במרץ 2022 בו נרצח איוואן טנובסקי, עובד זר ממולדובה, ונפצע עובד זר נוסף ממולדובה, בשנות ה-40 לחייהם. את הפיגוע ביצע המחבל ואסים א-סעיד , פעיל דאעש מחברון, שישב בכלא ב-2015 בשל תמיכתו בארגון. 3 שנים קודם לכן הוא ביצע באותו הרחוב, יום אחר יום, פיגוע דקירה בו נפצעה הנערה הדר בצלאל ואת רצח תמר ויהודה כדורי.

==הפיגוע==
בשעה 01:28 התקבל דיווח במשטרת ירושלים על קטטה ברחוב חנוך אלבק בשכונת ארמון הנציב בדרום העיר, תוך מספר דקות הגיעו למקום צוותי הצלה וקבעו את מותו של אחד הפצועים מה שנחשד תחילה כקטטה בין שכנים התברר לאחר כ-3 שבועות כפיגוע טרור על רקע לאומני.

הרוצח, ואסים א-סעיד, שוחרר חמישה ימים טרם הפיגוע ממעצר מינהלי של שנתיים. הוא נעצר מספר שעות לאחר הפיגוע על ידי שוטרי מג"ב בזמן שניסה לחצות את גדר ההפרדה. ב-14 באפריל 2022 הותרו לפרסום שמו ומעשיו.

==ראו גם==
* גל הטרור 2022
* פיגועי טרור בישראל ב-2022
* רצח תמר ויהודה כדורי
* פיגוע הדריסה בטיילת ארמון הנציב

==קישורים חיצוניים==
*

== הערות שוליים ==

קטגוריה:גל הטרור 2022
קטגוריה:פיגועי טרור בישראל ב-2022
קטגוריה:ירושלים: פיגועי דקירה
קטגוריה:המדינה האסלאמית: פיגועים בישראל
קטגוריה:תלפיות
השיטפונות בקוואזולו-נטאל (2022)

סדרה מתמשכת של שיטפונות בקוואזולו-נטאל, דרום אפריקה החלה באפריל 2022. ימים רצופים של גשם כבד ברחבי דרום מזרח דרום אפריקה הובילו לשיטפונות קטלניים. אזורים בדרבן וסביבתה נפגעו קשה במיוחד. דווח על מותם של לפחות 443 בני אדם, וכמה אלפי בתים ניזוקו או נהרסו. גם תשתית קריטית, לרבות כבישים מרכזיים, תחבורה, תקשורת ומערכות חשמל, הושפעו, והנזק הזה הקשה מאוד על מאמצי ההתאוששות. זוהי הסופה הקטלנית ביותר בהיסטוריה של דרום אפריקה, אחד מאסונות הטבע הקטלניים ביותר במדינה במאה ה-21.<ref name=":0"></ref>

== רקע ==
בדרום אפריקה נרשמה כמות של משקעים מעל הממוצע בשנת 2022. בינואר, אזורים רבים חוו את הגשמים הכבדים ביותר שלהם מאז תחילת המדידות בשנת 1921.<ref></ref> דרום אפריקה כולה חוותה מספר רב של ציקלון טרופי הרסני ושיטפונות.

גשם כבד החל לרדת בסביבות 8 באפריל ונמשך מספר ימים רצופים ללא הפסקה. ב-11 באפריל שירות מזג האוויר הדרום אפריקאי הוציא אזהרה ברמה 5 עבור החוף והאזורים הסמוכים לקוואזולו-נטאל - אשר שודרגה לאחר מכן לרמה 8 ומאוחר יותר לרמה 9 כאשר ההשפעה והיקף הגשמים הובנו טוב יותר.<ref name=":1"></ref> הזרימה עם כיוון השעון של מערכת הלחץ הנמוך הביאה אוויר חם ולח מהסובטרופיים לכיוון החוף, וכתוצאה מכך ירד גשם כבד ברחבי קוואזולו-נטאל. המשקעים העזים ביותר ירדו ב-eThekwini, ILembe, ועיריות אוגו. במהלך התקופה שבין 8 ל-12 באפריל, רוב אזור קוואזולו-נטאל ראו יותר מ-50 מ"מ של גשם, כאשר אזורי החוף רשמו יותר מ-200 מ"מ. בפרק זמן של 24 שעות בין 11 ל-12 באפריל, בנמל התעופה של וירג'יניה נרשמו 304 מ"מ של משקעים.<ref name=":1" />

== נזקים ==
הגשמים הסוערים הרסו עשרות בתים, שטפו כבישים וגרמו למפולות בוץ. ב-13 באפריל, הוכרז כי 59 בני אדם נהרגו ברחבי קוואזולו-נטאל. מאוחר יותר באותו יום, מספר מקרי המוות המדווחים עקב ההצפה גדל ל-306.<ref name=":0" /> בהמשך גדל מספר ההרוגים ל-443. הנזק לתשתיות נאמד ב-389 מיליון דולר. בהערכות אחרות, שר ההתיישבות הודיע כי 13,500 בתי אב נפגעו מהסערה, כאשר למעלה מ-3,927 בתים נהרסו ועוד 8,097 נהרסו בחלקם. מיליארד דולר ישמשו לתיקון מבנים ולבניית מקלטים זמניים.

הנהרות אמנזימטוטי, אומבילו ואומגני עלו על גדותיהם, והציפו את האזור. הנזק לתשתיות הפריע למאמצי הסיוע. תמיכה אווירית התבקשה מכוחות ההגנה של דרום אפריקה כדי לסייע לנפגעים.<ref></ref>

==קישורים חיצוניים==

== הערות שוליים ==

קטגוריה:אסונות טבע ב-2022
קטגוריה:שיטפונות
קטגוריה:דרום אפריקה: היסטוריה
הדיוויזיה ה-251 (ורמאכט)

הדיוויזיה ה-251 (בגרמנית: 251. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.

==היסטוריה==
ב-26 באוגוסט 1939 הוקמה הדיוויזיה והועמדה תחת פיקודו של הנס קראצרט. במהלך המערכה בפולין הדיוויזיה הוצבה בחזית המערבית, כעתודת הארמייה החמישית. במהלך הקרב על בלגיה לחמה הדיוויזיה כחלק מהקורפוס ה-5 במסגרת הארמייה הרביעית. לאחר מכן, היא לחמה במהלך מבצע מקרה אדום. במהלך מבצע ברברוסה, היא לחמה כחלק מהקורפוס ה-23 במסגרת קבוצת ארמיות מרכז, ולאחר מכן השתתפה בקרב על מוסקבה. לאחר מכן, לחמה הדיוויזיה בגזרה המרכזית, ובכלל זה בקרבות ברז'ב ובקרב קורסק, עד להשמדתה ב-15 בנובמבר 1943. 

ב-10 באוקטובר 1944 הוקמה הדיוויזיה מחדש תחת פיקודו של ורנר הוקה, והיא לחמה בקרבות השונים בפולין ובפרוסיה המערבית עד להשמדתה ב-4 במרץ 1945.

==מפקדים==
* הנס קראצרט (26 באוגוסט 1939 – 6 באוגוסט 1941)
* קרל בורדאך (6 באוגוסט 1941 – 10 במרץ 1943)
* מקסימיליאן פלצמן (10 במרץ 1943 – אפריל 1943)
* אויגן קניג (אפריל 1943 – 15 בנובמבר 1943)
* ורנר הוקה (10 באוקטובר 1944 – 4 במרץ 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/251ID-R.htm הדיוויזיה ה-251] באתר lexikon-der-wehrmacht 

251
דיוויזיה 251
צכץ

צכץ (בפיניקית: 𐤑𐤊𐤑, בלטינית: Sexi Firmum Iulium)<ref></ref><ref>Huss, Werner (1985), [https://books.google.co.kr/books?id=NvEK7kc3qnQC&pg=PA560#v=onepage&q&f=false Geschichte der Karthager], Munich: C.H. Beck, p. 560 .</ref> הידועה גם בשם אקס,<ref></ref> הייתה מושבה פיניקית על חוף הים התיכון באנדלוסיה.

השם הרומי של המקום היה . השם הפיניקי, הכתוב בכתיב חסר לחלוטין, מתועתק בצורות שונות כ-Secks, Seks Sex, Eks, Seksi ו-Sexsi.<ref></ref>

== היסטוריה ==
השלבים המוקדמים של המושבה הפיניקית העתיקה אינם ברורים. במאות ה-3-2 לפנה"ס נטבעה בעיר כמות נכבדת של מטבעות, ביניהם רבים המתארים את האל הכנעני מלקרת על פני המטבע ודג אחד או שניים בצידו השני,<ref>[https://en.numista.com/catalogue/pieces294155.html מטבע פיניקי שעליו מלקרת עוטה עור אריה ובצד השני שני דגים וביניהם כתובת "מפעל צכץ" (נעשה בצכץ) או "מבעל צכץ" (מטעם בעלי העיר צכץ)], באתר Numistica</ref> דבר שאולי מרמז על שפע הדגה והתוצר עיקרי באזור.<ref>Meadow, A.; Purefoy, P. (2002). SNG BM Spain-British Museum 2: Spain; London, The British Museum Press. No.'s 404-425.</ref> מטבעות עם דגים נטבעו גם בערים פיניקיות אחרות באזור.<ref>[https://www.polatkaya.net/PHOENICIAN%20CITY%20OF%20GADES%20Part%203.htm מטבע דומה] מאגדר (קדיס)</ref>

== הערות שוליים ==

קטגוריה:פיניקים: מושבות
קטגוריה:קרתגו
קטגוריה:האימפריה הרומית
קטגוריה:ספרד: אתרים ארכאולוגיים
חוס טיל

חוס ברנד טיל (בהולנדית: Guus Berend Til; נולד ב-22 בדצמבר 1997) הוא כדורגלן הולנדי המשחק בעמדת הקשר בפ.ס.וו. איינדהובן ובנבחרת הולנד.

== קריירת מועדונים ==
=== א.ז. אלקמאר ===
טיל גדל במחלקת הנוער של א.ז. אלקמאר. הוא ערך את הופעת הבכורה שלו ב-4 באוגוסט 2016 כמחליף במשחק פלייאוף של הליגה האירופית נגד פאס ג'יאנינה.

=== ספרטק מוסקבה ===
ב-5 באוגוסט 2019 חתם בספרטק מוסקבה בחוזה ל-4 שנים תמורת 18 מיליון יורו, מה שהפך להעברה הכי יקרה בתולדות ספרטק מוסקבה.<ref></ref> בהופעת הבכורה שלו בליגת העל הרוסית ב-11 באוגוסט 2019 נגד אחמט גרוזני, הוא סיפק 2 בישולים בניצחון 3–1. הוא הבקיע את שערו הראשון עבור ספרטק ב-25 באוגוסט נגד קריליה סובייטוב סמרה, כאשר השער שלו בתוספת הזמן העניק לקבוצתו ניצחון חוץ 2–1.

=== השאלות לפרייבורג ופיינורד ===
ב-3 בספטמבר 2020 הושאל טיל לפרייבורג מהבונדסליגה בהשאלה לעונה עם אופציה לרכישה.

ב-2 ביוני 2021, טיל האריך את חוזהו בספרטק עד 31 במאי 2024 והושאל לפיינורד לעונת 2021/2022.<ref></ref>

ב-29 ביולי כבש טיל שלושער מול דריטה מליגת העל הקוסובנית בסיבוב המוקדמות השני בליגה האזורית. ב-3 באוקטובר, נבחר טיל לשחקן החודש של הליגה ההולנדית לחודש ספטמבר לאחר שכבש ארבעה שערים בשלושה משחקי ליגה עבור פיינורד, שהסתיימו כולם בניצחון הקבוצה.<ref></ref>

=== פ.ס.וו. איינדהובן ===
ב-4 ביולי 2022 חתם בפ.ס.וו. איינדהובן תמורת 3 מיליון אירו.

בהופעת הבכורה בקבוצה, ב-30 ביולי כבש שלושער במשחק מגן יוהאן קרויף, בו ניצחה קבוצתו 3–5 את אייאקס.

== נבחרת הולנד ==
טיל זכה לזימון הבינלאומי הראשון שלו בסגל הראשון של נבחרת הולנד במרץ 2018. הוא ערך את הופעת הבכורה שלו בניצחון 3–0 במשחק ידידות נגד פורטוגל ב-26 במרץ 2018. בספטמבר 2021 כבש את שערו הראשון עבור הנבחרת, כשכבש שער בניצחון 6–1 על טורקיה.

== תארים ==
פ.ס.וו. איינדהובן
* מגן יוהאן קרויף: 2022, 2023

== קישורים חיצוניים ==

==הערות שוליים==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני ספרטק מוסקבה
קטגוריה:כדורגלני פרייבורג
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:ספורטאים זרים ברוסיה
קטגוריה:ספורטאים הולנדים בגרמניה
קטגוריה:הולנדים שנולדו ב-1997
הדיוויזיה ה-526 (ורמאכט)

הדיוויזיה ה-526 (בגרמנית: 526. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.

== היסטוריה ==
הדיוויזיה הוקמה ב-15 באוקטובר 1939 על ידי שינוי שמו של פיקוד הגנת הגבולות ה-9 בקלן. במהלך הקרב על הולנד פעלה הדיוויזיה כחלק מהארמייה ה-18, וב-28 במאי 1940 הועמדה הדיוויזיה לרשות המחוז הצבאי ה-6 להובלת שבויי מלחמה ולאבטחת הגבול הבלגי-הולנדי. ב-15 בדצמבר 1941 פורקה הדיוויזיה.

== מפקדים ==
* הנס פון זומרפלד (25 באוקטובר 1939–15 בנובמבר 1940)
* גינטר פון המרשטיין-אקורד (15 בנובמבר 1940–7 במרץ 1941)
* פריץ קוהנה (7 במרץ 1941–15 בדצמבר 1941)

== קישורים חיצוניים ==
* [https://www.lexikon-der-wehrmacht.de/Gliederungen/Infanteriedivisionen/526ID-R.htm הדיוויזיה ה-526] באתר lexikon-der-wehrmacht 

526
הקרדשיאנס

הקרדשיאנס (באנגלית: The Kardashians) היא תוכנית מציאות אמריקאית המתמקדת בחיים האישיים של משפחת קרדשיאן-ג'נר.<ref></ref><ref></ref> התוכנית החדשה יוצאת בעקבות התוכנית האחרונה שלהם "משפחת קרדשיאן", שהסתיימה ביוני 2021 לאחר שידור של 20 עונות ב-E!.<ref></ref>

הסדרה מתמקדת בעיקר באחיות קורטני, קים וקלואי קרדשיאן ובאחיותיהן למחצה, קנדל וקיילי ג'נר, ואמן, קריס ג'נר. היא מציגה גם את בני הזוג הנוכחיים ובעבר של האחיות קרדשיאן, כולל טראוויס בארקר, קניה וסט, טריסטן תומפסון, טראוויס סקוט וסקוט דיסיק,<ref></ref> עם הופעות אורח של חברים שונים בתעשיית הבידור.

הסדרה עלתה ב-14 באפריל 2022 בשירות הסטרימינג הולו.<ref></ref><ref></ref><ref name=":Mako"></ref> לפני שהסדרה עלתה לראשונה, היא זכתה לאור ירוק על ידי הולו להשקה רב-עונתית עם סך של ארבעים פרקים.<ref name=":0"></ref> העונה השנייה עלתה ב-22 בספטמבר 2022.<ref name=":First"></ref> העונה השלישית עלתה לשידור ב-25 במאי 2023.<ref></ref><ref></ref>

== משתתפים ==
===ראשי===
* קריס ג'נר
* קים קרדשיאן
* קורטני קרדשיאן
* קלואי קרדשיאן
* קנדל ג'נר
* קיילי ג'נר

===חוזרים===
* טראוויס בארקר
* סקוט דיסיק
* טריסטן תומפסון

===אורח===
* קניה וסט

== סקירת סדרה ==

== הפקה ==
ב-8 בספטמבר 2020, משפחת קרדשיאן-ג'נר הודיעה שסדרת הריאליטי הוותיקה שלהם, "משפחת קרדשיאן", תסתיים בשנת 2021.<ref name=":Mako" /> הסדרה שודרה מאז 2007 במשך 20 עונות ב. הסדרה הסתיימה ב-20 ביוני 2021.

בדצמבר 2020, במהלך אירוע הצגת המשקיעים של דיסני, הוכרז שהאחיות קרדשיאן-ג'נר, קים, קורטני וקלואי קרדשיאן, קנדל וקיילי ג'נר, ואמן, קריס ג'נר חתמו על עסקה בלעדית רב-שנתית ליצירת תוכן גלובלי עבור הולו. באוקטובר 2021, הוכרז כי סדרת קרדשיאן-ג'נר בהולו תופק על ידי חברת ההפקה הבריטית, פולוול 73. ב-1 בינואר 2022, שם הסדרה הוכרז על ידי הולו.

הסדרה מופקת על ידי בן וינסטון, דניאל קינג, אמה קונווי ואליזבת ג'ונס עבור פולוול 73, קריס ג'נר, קים קרדשיאן, קורטני קרדשיאן, קלואי קרדשיאן, קנדל ג'נר וקיילי ג'נר עבור קרדשיאן ג'נר הפקות וראיין סיקרסט.<ref name=":1"></ref> קינג משמש גם בתור מנהל הסדרה.<ref name=":1" />

ביולי 2022, הולו הכריזה שהעונה השנייה אמורה לעלות לאוויר ב-22 בספטמבר 2022.<ref></ref>

== הפצה ==
הסדרה עלתה ב-14 באפריל 2022 בהולו בארצות הברית. עולמית, הסדרה עלתה בו-זמנית בדיסני+ תחת מרכז הסטרימינג הייעודי סטאר, כסדרה מקורית.<ref name="investor day 2020"></ref> לאחר עלייתה לאוויר, אמרה חברת הולו כי לפרק הראשון של התוכנית יש את נתוני הצפייה הטובים ביותר של החברה אי פעם בארצות הברית.<ref></ref> העונה הראשונה כללה 10 פרקים, כשסיום העונה שודר ב-16 ביוני 2022.<ref></ref>

העונה השנייה עלתה לאוויר ב-22 בספטמבר 2022.<ref></ref><ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="3" |2024
! rowspan="3" |פרס בחירת הקהל
|תוכנית הריאליטי של השנה
|"הקרדשיאנס"
|
| rowspan="3" |<ref></ref>
|-
| rowspan="2" |כוכב השנה בתוכנית ריאליטי
|קלואי קרדשיאן
|
|-
|קים קרדשיאן
|
|}

== קישורים חיצוניים ==
* 

== הערות שוליים ==

קטגוריה:תוכניות מציאות אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:תוכניות טלוויזיה באנגלית
קטגוריה:הולו: תוכן מקור
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה על משפחות
קטגוריה:סדרות טלוויזיה על אחיות
קטגוריה:משפחת קרדשיאן